TV7 JERUUSALEMMA UUDISED
Tänased teemad -
Donald Trump tahab Iisraeli ja palestiinlaste vahele rahulepingut
Tõusis Iisraeli krediidireiting
Iisraeli välihaiglad on maailma parimad
Rootsi on mures Iisraeli asunduste legaliseerimise pärast
Iisrael tahab vaigistada minarettide palvekutsed
Iisraelis leiti uus zika viiruse juhtum
TV7 Jeruusalemma Uudistest - Shalom!
The Times of Israeli teatel tahab USA ametisse astuv president Trump,
et tema valitsus mängiks olulist rolli
Iisraeli-palestiinlaste lõpliku, õiglase ja kestva rahu saavutamisel.
Trump avaldas soovi jõuda võimatuna näiva ülesandega lõpule
ja lahendada lõputu sõda inimsuse nimel.
Äsja ajalehes Israel Hayom avaldatud Trumpi intervjuu järgi
on Iisrael ainus tõeline demokraatia ja inimõiguste kaitsja Lähis-Idas,
ning lootustandev teed näitav täht lugematutele inimestele.
Trumpi sõnul on Iisraelil ja USA-l palju ühiseid väärtusi,
nagu sõna- ja usuvabadus.
Mõlemad riigid peavad ka oluliseks
luua kõigile kodanikele võimalusi oma unistusi järgida.
Trumpi ja iisraellaste sõnul peaksid Iisraeli ja palestiinlaste lepingud
sündima kahepoolsetel otsestel kõnelustel.
Kuid Prantsusmaa püüab korraldada rahvusvahelist Lähis-Ida konverentsi.
Palestiinlased tahavad rahvusvahelist osalust
ja süüdistavad Iisraeli varasemate lepingute rikkumises.
Iisraeli peaminister oli esimeste seas, kellega Trump valimiste järel vestles.
Iisraeli haridusministri Bennetti sõnul tähendab USA valimistulemus,
et Palestiina riigi idee on möödas.
Israel Hayomi teatel tõstis rahvusvaheline krediidiagentuur Fitch
Iisraeli krediidireitingu A-lt A+-ile.
Põhjuseks olnud Iisraeli valitsuse vastutustundlik maksupoliitika.
Veel kaks suurt rahvusvahelist krediidiagentuuri -
Moody's Investors Service ja Standard & Poor's -
tõstsid hiljuti Iisraeli reitingut.
Kõigi kolme sõnul on Iisraeli majanduse väljavaated head.
Iisraeli rahandusminister Kahlon
on rahul maailma suurimate krediidifirmade usaldusega
Iisraeli majanduse tugevuse ja riigi maksupoliitika suhtes.
Israel Hayomi teatel määratles Maailma Tervishoiuorganisatsioon
Iisraeli Kaitsejõudude välihaiglad ja nende personali maailma parimaiks.
WHO hindas hiljuti rohkem kui 50 riigi välihaiglate ja personali taset.
Organisatsioon lahterdas välihaiglad kolme klassi.
WHO rohkem kui 100-leheküljeline raport määratles Iisraeli välihaiglad
ja nende personali kolmandasse ehk kõrgeimasse klassi.
Parim tulemus johtus sellest,
et nad pakuvad lisaks 1. ja 2. klassi kuuluvale abile
ka nõudlikku kirurgilist ravi.
Iisraeli välihaiglad pakuvad ka eriravi,
mis tõstis nende kategooria 3+-le,
mida ükski arstiabimeeskond pole kunagi varem saanud.
Iisrael saadab regulaarselt esmaabitiime loodusõnnetusaladele,
nagu 2010. a maavärinajärgsesse Haitisse
ja 2011. a Jaapanisse ning 2015. a Nepaali.
The Times of Israeli teatel teeb Rootsile muret Iisraeli eelnõu
lubamatu ehituse seadustamiseks Läänekaldal.
Iisraeli parlamendis Knessetis läbis esimese lugemise
nn reguleerimiseelnõu, mis peaks takistama
Läänekaldal asuva 1995. a rajatud juudi asunduse Amona hävitamist.
Ramallah' lähedal asuvas Amonas elab ca 40 peret
ja see on suurim illegaalne asundus Iisraelis.
Amona asundus on ehitatud palestiinlaste eramaale
ja tuleb Iisraeli Ülemkohtu määrusega
25. detsembriks hävitada.
Iisraeli seadusandjaid õhutati otsima seaduseauke,
millega Amona lammutamist ära hoida.
Rootsi võttis seisukoha Iisraeli eelnõu suhtes
illegaalse ehituse seadustamiseks Läänekaldal
ja õhutas Iisraeli mitte vastu võtma seadust,
mis legaliseeriks suurel hulgal illegaalseid asulaid.
Rootsi hoiak on Iisraeli suhtes pinev olnud alates sellest,
kui sotsiaaldemokraatide valitsus tunnustas 2014. a Palestiina riiki.
Rootsi välisministri kommentaarid Iisraeli-palestiinlaste konflikti suhtes
on Iisraeli ametnikes pahast vastukaja tekitanud.
Rahvusvaheliselt areenilt ja ka Iisraeli seest
on illegaalseid asundusi legaliseeriva eelnõu kohta
Rootsiga sarnast kriitikat tulnud.
Ka USA on mures seaduse võimaliku jõustumise pärast.
USA sõnul on seadus vastuolus iisraellaste õiglustundega
ja rikuks Iisraeli kauast poliitikat,
mille järgi palestiinlaste eramaale ei ehitata.
Arutz Sheva teatel leiti Kesk-Iisraelist taas uus zika viiruse juhtum.
Seni on Iisraelis kinnitatud 10 tõvejuhtumit.
Kuigi Iisraeli Tervishoiuministeerium hoiatas rasedaid naisi
ja nende partnereid viirusaladele reisimise eest,
sõitsid tuhanded iisraellased tänavu Brasiiliasse olümpiamängudele.
Israel Today teatel kiitis Iisraeli valitsus heaks
mošeede minarettide palvekutsed keelustava seaduseelnõu.
Mošeedest moslemeid 5 korda päevas palvele kutsuvate muessinite häält
võimendatakse tänapäeval valjuhäälditega.
Nn muessini-seadusega tahetakse kaitsta nende iisraellaste õigusi,
kes antud islamipraktikat oma ellu ei taha.
Enamik neist pole moslemid.
Seaduseelnõu esitanud parlamentääri sõnul on selle ajendiks mõte,
et usuvabadus ei tohiks elukvaliteeti kahjustada.
Seaduseelnõu toetanud Iisraeli peaministri Netanyahu sõnul
on Iisrael pühendunud kõigi religioonide usuvabadusele,
kuid vastutab ka oma kodanike kaitsmise eest lärmi suhtes,
nagu Euroopa riigidki.
Õiguskomisjonis vastu võetud eelnõu läheb parlamenti hääletusele.
Araabia moslemitest poliitikud nimetasid eelnõu rassistlikuks.
Enamike iisraellaste meelest on aga rassistlik ja vaenulik,
kui eri uskudesse kuuluvaid inimesi sunnitakse teatud usku harrastama.
Palestiinlaste juhi Abbasi sõnul
tekib seaduseelnõu jõustumisel regioonis katastroof.
Iisraeli rahvusuudiste Arutz Sheva teatel
väitis eelnõud kritiseerinud Jordaania poliitik,
et Iisraeli okupatsioon ei saa sundida Jeruusalemma mošeesid
palvetkutset lõpetama.
Seaduseelnõu kriitikud ignoreerivad fakti,
et see ei keelusta muessinite kutset,
vaid üksnes rahu häirivate valjuhääldite kasutamise.
Need olid meie tänased uudised. Shalom ja kohtumiseni!
Tõlge: Monika Jaaguri